Дружная і мэтанакіраваная кампанія аказала нашай прыродаахоўнай установе неацэнную дапамогу. Беларускія і эстонскія валанцёры, якія, дарэчы, не мелі ў зносінах ніякіх моўных перашкод, рамантавалі водазатрымлівальныя плаціны і экалагічную сцежку да азяравак, устанаўлівалі інфармацыйна-ўказальныя знакі, вывешвалі штучныя гнездаванні для савы — шэрай неясыці.